ኢሕአዴግ ግንቦት ሃያን የሚያከብረው ስለአሸነፈ እንጂ የተነሳበት አላማና የተጓዘበት መንገድ የተለየ ሆኖ አይደለም፡፡ የንጉሡን መንግሥት ለመጣል እነ ጀኔራል መንግሥቱ ነዋይ፣ እነ ደጃዝማች ታከለ ወልደ ሐዋርያት ሞክረው ሕይወታቸውን ገብረዋል፡፡ ደርግን ለመጣል ኢዲዩ፣ ኢሕአፓ፣ ኢጭአት ወዘተ ሥር የተሰበሰቡ ወጣቶች ታግለዋል፡፡ በ1981 ግንቦት ኩዴታ የተሳተፉት እነ ጀኔራል ደምሴ ቡልቶም የሞቱት በዚሁ መንገድ ተጉዘው ነው፡፡ ሁሉም ለሞት የተዳረጉት በግል ጉዳያቸው ሳይሆን ለሀገርና ለሕዝብ በጎ ብለው ያሰቡትን በተግባር ለማየት ነው፡፡ ኢሕዴግ የራሱን ተጋድሎ እንደሚያከብረው ሁሉ የሌሎችንም መስዋዕትነት ማክበር የለበትም?
